Държавен вестник, бр. 65, 2003 г., стр. 41

Б Р О Й  65
Д Ъ Р Ж А В Е Н   В Е С Т Н И К
С Т Р .  41
13. “абиотични особености” са условията на
неорганичната природа, които по определен
начин въздействат върху живите организми,
техните популации и съобщества и се отнасят в
следните групи: физични и климатични—тем-
пература, светлина, влажност, валежи, вятър,
атмосферно налягане, йонизация на въздуха,
радиационни условия, електрическо състояние,
механичен състав, агрегатност, плътност, на-
лягане и движение на средата; химични—хими-
чен състав на атмосферата, хидросферата, ли-
тосферата, на почвата и основната скала; то-
пографски—геоморфоложките особености на
земната повърхност;
14. “популация”е териториално обособена
съвкупност от индивиди от един и същи вид,
които могат свободно да обменят генетичен
материал помежду си;
15. “индивид” е един отделен екземпляр от
даден вид, отделен организъм;
16. “съобщество” е система от съвместно
живеещи в границите на определено прост-
ранство автотрофни и хетеротрофни организ-
ми, представени от своите индивиди и по-
пулации;
17. “автотрофни организми” са зелени рас-
тения или микроорганизми , способни да син-
тезират и натрупват в своите тела органични
вещества от неорганични с участието на слън-
чева енергия или енергия, получена при окис-
ляване на неорганични вещества;
18. “хетеротрофни организми” са микро-
организми, растения и животни, които се хра-
нят с готови органични вещества и не могат
да синтезират органични от неорганични ве-
щества;
19. “биотични особености” са влиянията,
оказвани върху даден организъм или нежива
природа от жизнената дейност на друг или дру-
ги организми;
20. “фауна”са всички видове животни в оп-
ределен район;
21. “флора”са всички видове растения в оп-
ределен район;
22. “благоприятно състояние на видовете” е,
когато:
а) данните за динамиката на популациите
на вида показват, че този вид е и ще остане
жизнеспособен елемент на природното место-
обитание;
б) естественият район на разпространение
на този вид не намалява и не е налице тенден-
ция към намаляване;
в) е налице достатъчно голямо местообита-
ние, което осигурява преживяването на попула-
циите на този вид;
23. “внасяне” е въвеждане на митническа-
та територия на Република България на ек-
земпляр, вкл. на екземпляр, уловен в морска
среда, която не е под юрисдикцията на никоя
държава;
24. “екземпляр” е всяко животно или рас-
тение, живо или мъртво, всяка лесно разпоз-
наваема част от тялото или всеки продукт,
получен от животното или растението, както
и всяка друга стока, която въз основа на съп-
роводителен документ, опаковка, означение,
етикет или друго обстоятелство може да се
идентифицира като част или дериват от жи-
вотно или растение;
25. “екологични изисквания на видовете” са
изисквания към факторите на средата: вода,
светлина, температура, почва;
26. “биологични особености на вида” са ге-
нетично определените морфологични, физио-
логични, поведенчески и популационни харак-
теристики на видовете през всички периоди на
тяхното развитие;
27. “географски фактори” са елементи на
природната среда, под влиянието на които се
формира даден физикогеографски ландшафт:
географско положение, геоложки строеж и със-
тав на земната кора, релеф, климат, води, поч-
ви, растителност, животински свят, антропоген-
на дейност;
28. “земи” са селскостопанските (земедел-
ски) земи по смисъла на Закона за собственост-
та и ползването на земеделските земи;
29. “гори” са горите и земите в горския фонд
по смисъла на Закона за горите;
30. “водни площи” са територии от горския
фонд, поземления фонд и континенталния
шелф по смисъла на Закона за биологичното
разнообразие.
ЗАКЛЮЧИТЕЛНА РАЗПОРЕДБА
§ 2. Наредбата се издава на основание чл. 69
от Закона за биологичното разнообразие.
Министър: Д. Арсенова
43671